section_heading: Asimetrični rotori
paragraph_text: Asimetrični rotori imaju momente tromosti, duž različitih glavnih osi rotacije, različite: <math>I_A \ne I_B \ne I_C</math>. Energijske razine se opisuju glavnim rotacijskim brojevima: <math>J_A</math>, <math>J_B</math>, <math>J_C</math>, te kvantnim brojevima projekcije rotacije na molekulske rotacijske osi: <math>K_A</math>, <math>K_B</math>, <math>K_C</math>. Degeneracija između projekcija rotacija na molekulsku os rotacije kod asimetričnih rotora ne postoji, a izborna pravila nisu rigorozna kao kod drugih rotora, pa rotacijski spektri imaju puno linija. To spektre čini zamršenima i teškima za asignaciju. Analiza spektra se obično provodi usporedbom s prethodno izračunatim vrijednostima položaja linija. Spektar se konceptualno može pojednostavniti usporedbom asimetričnog rotora sa simetričnim rotorom. Stupanj asimetričnosti se može prikazati konstantom <math> \kappa </math>: